***Julija se nadaljuje psihosocialna podpora osebam z demenco v Črni gori!***

Od prvega julija do konca leta 2025 bo 24 prostovoljcev\_k na severu Črne gore nadaljevalo z psihosocialno podporo osebam z demenco in njihovim družinam. V preteklih dneh so zaključili napredno usposabljanje pod vodstvom slovenske strokovnjakinje Tanje Sredojević in so sedaj usposobljeni za izboljšanje pozitivnih čustvenih stanj, ki lahko podpirajo zdravje možganov in odpornost.

Da bi bolje razumeli položaj oseb z demenco in ustrezno odgovorili na njihove potrebe, so se prostovoljci seznanili s konceptom **nevroplastičnosti** - sposobnostjo možganov, da se reorganizirajo z oblikovanjem novih nevronskih povezav. Učili so se tudi o možnostih kognitivnega in funkcionalnega izboljšanja uma ter povezanosti uma in telesa.

Usposabljanje je prav tako obravnavalo vpliv mentalnih stanj na živčni in imunski sistem, pomen **meditacije** ter njeno vlogo pri umirjanju telesa in obvladovanju stresa.

*Prostovoljci in prostovoljke bodo nadaljevali s psihosocialno podporo prvega julija, ki bo trajala 18 mesecev v osmih občinah na severu Črne gore.*

»***Živeti z demenco****: projekt za osebe z demenco ali za osebe, ki so v nevarnosti zanjo, kot tudi za njihove družine«,* ki ga financira [Evropska unija](https://www.eeas.europa.eu/delegations/montenegro_en?s=225) in [Vlada Črne Gore](https://www.gov.me), se bo v tem in prihodnjem letu poleg psihosocialne podpore osredotočil tudi na **ustvarjanje socialno vključujočih skupnosti** z zagotavljanjem ustreznih **socialnih storitev** za družine in skupnosti, ki se ukvarjajo s potrebami starejših oseb, ki imajo demenco ali so ogrožene z njo, ter potrebami njihovih družin ter osveščanjem širše javnosti o demenci. [Zavod Krog](http://www.zavod-krog.si) **iz Slovenije** v partnerstvu z [NVO Impuls](http://www.nvuimpuls.me) **iz Črne gore** ter osmimi črnogorskimi občinami nadaljuje skupno delo na področju demence do konca 2025.

Črna Gora, država z nekaj več kot pol milijona prebivalcev, ima 16,02 % prebivalcev starejših od 65 let, pri čemer je demenca glavni vzrok invalidnosti in odvisnosti med starejšimi po vsem svetu. Črna Gora sledi širšemu evropskemu trendu, da se bo število ljudi z demenco skoraj podvojilo do leta 2050. Ključni dejavnik te spremembe je znatno povečanje števila ljudi, starejših od 70 let, in še posebej tistih, starejših od 85 let.

Analiza zakonodajnega in strateškega okvira v Črni gori je pokazala, da ne obstaja noben zakon, ki bi posebej urejal varstvo in podporo osebam z demenco. Zaradi tega slovenska organizacija, skupaj s črnogorskim partnerjem, nudi nujno potrebno pomoč, ki je ustaljena praksa v Sloveniji in EU.

Pridruženi partnerji v projektu so občine **Nikšić, Berane in Plav, Center za socialno delo Berane, Andrijevica in Petnjica ter Rdeči križ Nikšić**.

*17.6.2024*